cyanic-selkie/wikianc huggingface dataset:
Αρχαίο στάδιο Μεσσήνης
Περιγραφή μνημείου
Πάνω στα περισσότερα λίθινα εδώλια ήταν χαραγμένα ονόματα γνωστών, επίλεκτων μελών της μεσσηνιακής αριστοκρατίας της μέσης και ύστερης ρωμαϊκής περιόδου, οι οποίοι έκλειναν θέσεις πληρώνοντας το σχετικό αντίτιμο στην πόλη. Ο Τιβέριος Κλαύδιος Νικήρατος είχε χαράξει το όνομα του σε μία από τις κερκίδες στην κορυφή του πετάλου, εξασφαλίζοντας τη χρήση ολόκληρης της κερκίδας.
Κατά την περίοδο της μέσης και ύστερης ρωμαϊκής περιόδου, το νότιο τμήμα του Σταδίου έπαψε να χρησιμοποιείται, σε αντίθεση με το βόρειο πέταλο που συνέχισε να λειτουργεί μέχρι και τον 4ο αι. μ.Χ. ως χώρος αιματηρών θεαμάτων, μονομαχιών και θηριομαχιών.
Στο τέρμα των εδωλίων κατασκευάστηκε ένας ημικυκλικός τοίχος, δημιουργώντας ένα νέο μικρό στίβο, με το γνωστό ελλειψοειδές σχήμα της ρωμαϊκής αρένας, δηλαδή τσίρκου.
Από τις στοές του Γυμνασίου που περιβάλλουν το στάδιο, σχηματίζοντας ένα Π, η βόρεια είναι διπλή, ενώ η δυτική και η ανατολική απλές.
Το ανατολικό σκέλος της στοάς (μήκους 196 μ.) εκτείνεται σε όλο το μήκος του στίβου. Σε μία επιγραφή αποκαλείται «ολυμπιακή στοά», ενώ η βόρεια διπλή στοά ονομάστηκε «μέσα στοά», δηλαδή μεσαία.
Η πτώση της κιονοστοιχίας της ανατολικής στοάς – σε αντίθεση με αυτές της δυτικής και βόρειας που παρέμειναν όρθιες- οφείλεται στην πρόχειρη ανακατασκευή της.
Αναστήλωση στο Στάδιο, αλλά και στις στοές του Γυμνασίου έγιναν κατά τα έτη 2004-2009, με χρηματοδοτήσεις της Ευρωπαϊκής Ένωσης και του υπηρεσιακού προγράμματος «Πολιτισμός» του Υπουργείου Πολιτισμού.
Αξιοσημείωτο γεγονός ήταν η σύνδεση των στοών με τη μεσαία βόρεια στοά υπό αμβλεία – ελληνιστικής αρχιτεκτονικής όχι υπό ορθή- γωνία, με αποτέλεσμα οι μακρές πλευρικές στοές να μην είναι παράλληλες μεταξύ τους. Αυτή η ιδιομορφία από το αρχικό Ιπποδάμειο πολεοδομικό σύστημα είναι πιθανό να υπαγορεύτηκε από τη γεωμορφολογία της περιοχής.
Ο στίβος, σε μήκος μεσσηνιακού σταδίου 176 μέτρων, καταλήγει να εφάπτεται στο νότιο τείχος της πόλης. Το τείχος στο σημείο που επικοινωνεί με το Στάδιο, έχει αποκοπεί προκειμένου να κατασκευαστεί στο συγκεκριμένο σημείο ένα πόδιο, το οποίο εξέχει προς το Νότο, δίνοντας την εντύπωση ενός προμαχώνα. Πάνω στο πόδιο εδραζόταν ένας τετρακιόνιος πρόστυλος δωρικός ναός, ο οποίος οδηγήθηκε σε πτώση πιθανότατα από ανθρώπινη βίαιη επέμβαση. Τα ευρήματα του ναού που βρέθηκαν αποκαλύπτουν τον ταφικό χαρακτήρα του, το οποίο ήταν κατασκευασμένο στο τέρμα του στίβου, ακολουθώντας την γενική άποψη ότι οι αθλητικοί αγώνες συσχετίζονται με κάποιον επιφανή νεκρό. Το ταφικό αυτό κτίσμα ανήκε στην οικογένεια των Σαιθιδών και χρησιμοποιήθηκε για τον ενταφιασμό μελών της οικογένειας από τον 1ο αι. μ.Χ. έως τον 3ο αι. μ.Χ.
Σύμφωνα με τον Παυσανία, στο Στάδιο βρέθηκαν αγάλματα του Ερμή, του Ηρακλή, του Θησέα, έργα Αιγύπτιων καλλιτεχνών, καθώς και ο τάφος του θρυλικού ήρωα, Αριστομένη. Αυτά τα δρώμενα τελούνταν στον χώρο του Σταδίου.
Το Στάδιο όπως και το Γυμνάσιο της Μεσσήνης διατηρούσαν μέχρι και τα χρόνια του Παυσανία (μέσα 2ου αι. μ.Χ.) το μεγαλύτερο μέρος των στοιχείων της τεχνικής (μορφής), καθώς και τον γλυπτικό τους διάκοσμο.
Παρά την μερική κατάρρευση, την εγκατάλειψη και την διακοπή λειτουργίας Σταδίου-Γυμνασίου, αμέσως μετά τον καταστροφικό ρυθμό του 365 μ.Χ., μερικά μεμονωμένα ευρήματα, κυρίως νομίσματα του Βαλεντινιανού και του Θεοδοσίου δείχνουν πως η ζωή τους συνεχίστηκε με τη μορφή ολιγάριθμων κατοίκων στο χώρο της αρχαίας πόλης.
Ιστότοποι
Κατηγορία:Αρχαία Μεσσηνία Κατηγορία:Αρχαιολογικοί τόποι στη Μεσσηνία
Κωστής Αχνιώτης
Ο Κωστής Αχνιώτης (1952-4 Απριλίου 2017) ήταν ελληνοκύπριος ακτιβιστής υπέρ της επανένωσης της Κύπρου και δραστήριο μέλος της εξωκοινοβουλευτικής Αριστεράς της Κύπρου.
Στην κηδεία του Κωστή Αχνιώτη παρευρέθηκαν ελληνοκύπριοι και τουρκοκύπριοι. Ανάμεσα στους ομιλητές ήταν ο Τάκης Χατζηδημητρίου, καθώς και ο πρόεδρος της συντεχνίας Τ/κ δασκάλων, Σενέρ Ερτσίλ, ο οποίος μίλησε για τους κοινούς αγώνες που είχαν δώσει. Ο ηγέτης των τουρκοκυπρίων Μουσταφά Ακιντζί απέστειλε στεφάνι.
Τον Σεπτέμβριο του 2017, υποστηρικτές του Κωστή Αχνιώτη ζήτησαν την μετονομασία του δρόμου μπροστά από το συμβολικό κτήριο Λήδρα Πάλλας (χώρος όπου διεξήχθησαν συνομιλίες για το Κυπριακό) σε "δρόμο Κωστή Αχνιώτη", όμως ο δήμαρχος Λευκωσίας, Κωνσταντίνος Γιωρκάτζης (γιός του Πολύκαρπου Γιωρκάτζη, θετός γιος του Τάσσου Παπαδόπουλου, εγγονός του Αναστάσιου Γ. Λεβέντη) απέρριψε την αίτηση.
Παραπομπές
Κατηγορία:Κύπριοι αγωνιστές
Kingsman: Ο Χρυσός Κύκλος
Kingsman: Ο Χρυσός Κύκλος (αγγλικά: Kingsman: The Golden Circle) είναι η συνέχεια της αμερικανικής/βρετανικής κατασκοπευτικής κωμικής περιπέτειας του 2015 Kingsman: Η Μυστική Υπηρεσία, η οποία είναι βασισμένη στο κόμικ The Secret Service των Μαρκ Μίλαρ και Ντέιβ Γκίμπονς. Τη σκηνοθεσία ανέλαβε ο Μάθιου Βον και το σενάριο έγραψε ο ίδιος μαζί με την Τζέιν Γκόλντμαν. Πρωταγωνιστούν οι Κόλιν Φερθ, Χάλι Μπέρι, Μαρκ Στρονγκ, Τάρον Έτζερτον, Έλτον Τζον και Τζούλιαν Μουρ.
Μαρία Ρόχο
Η Μαρία Ρόχο (María de Lourdes Rojo e Incháustegui, 15 Αυγούστου 1943 -) είναι Μεξικανή ηθοποιός και πολιτικός.
Kingsman: Ο Χρυσός Κύκλος
Ο Χρυσός Κύκλος έκανε πρεμιέρα στο Λονδίνο στις 18 Σεπτεμβρίου 2017 και προβλήθηκε στο Ηνωμένο Βασίλειο στις 20 Σεπτεμβρίου 2017 και στις Ηνωμένες Πολιτείες στις 22 Σεπτεμβρίου σε IMAX. Έχει αποκομίσει 394.3 εκατομμύρια δολάρια παγκοσμίως και έλαβε ανάμικτες κριτικές από τους κριτικούς κινηματογράφου, για την προσθήκη νέων χαρακτήρων και την υπερβολική "στιλιστική" δράση που πόλωσης στους κριτές, καθώς και η μεγάλη διάρκεια των 141 λεπτών η οποία κρίθηκε αρνητικά.
Μαρία Ρόχο
Η Ρόχο γεννήθηκε στις 15 Αυγούστου 1943 στην Πόλη του Μεξικού. Είναι κόρη του αγρονόμου Ρομπέρτο Ρόχο και της δασκάλας Αγέδα Ιντσαουστεγί. Από την παιδική της ηλικία είχε πρόβλημα με τα νεύρα και την δυσλεξία, πράγμα που δημιουργούσε πρόβλημα προσωπικότητας και ανασφάλειας, αλλά σύντομα διακρίθηκε στα καλλιτεχνικά δρώμενα.
Kingsman: Ο Χρυσός Κύκλος
Πλοκή
Ένας χρόνος πέρασε από τότε που ο Έγκσυ Άνγουιν και ο κατασκοπευτικός οργανισμός Kingsman έσωσαν τον κόσμο από τη μετάδοση νευρολογικού κύματος του Ρίτσμοντ Βαλεντάιν. Έκτοτε πήρε τον τίτλο του πρώην μέντορά του Χάρυ Χαρτ του Γκάλαχαντ και ζει με την Πριγκίπισσα Τίλντα της Σουηδίας. Στο δρόμο για το σπίτι του, είναι ενεπλεγμένος από τον Τσάρλυ Χέσκεθ, πρώην εκπαιδευόμενο Kingsman που έχασε το χέρι και τα φωνητικές του χορδές κατά τη διάρκεια του μάχης εναντίον του Βαλεντάιν. Ο Έγκσυ επιδίδεται με τον Τσάρλι και τους μπράβους του σε μια κυνηγητό με αυτοκίνητα σε όλο το Λονδίνο, αλλά ο Τσάρλι χτυπά τους σέρβερ των Kingsman μέσω του συστήματος ηλεκτρονικού υπολογιστή του αυτοκινήτου. Ενώ ο Έγκσυ βρίσκεται μακριά, στη Σουηδία, μία ριπή πυραύλων καταστρέφει την έδρα και αρχηγείο των Kingsman και αφανίζει όλους τους πράκτορες στη Βρετανία. Όντας οι μοναδικοί επιβιώσαντες πράκτορες, ο Έγκσυ και ο Μέρλιν ακολουθούν το πρωτόκολλο Doomsday, το οποίο τους οδηγεί στους Statesman, μια μυστική αμερικανική οργάνωση αντίστοιχη των Kingsman καμουφλαρισμένη ως αποστακτήριο ουίσκι Μπέρμπον στο Κεντάκι. Εκεί, ανακαλύπτουν ότι ο Χάρι επέζησε από το πιστολίδι, ένα χρόνο νωρίτερα, αλλά υποφέρει από αμνησία.
Εξωτερικοί σύνδεσμοι
Κατηγορία:Ταινίες του 2017 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές κωμικές ταινίες δράσης Κατηγορία:Αμερικανικές κατασκοπικές ταινίες Κατηγορία:Βρετανικές ταινίες Κατηγορία:Βρετανικές ταινίες δράσης Κατηγορία:Βρετανικές κωμικές ταινίες Κατηγορία:Βρετανικές κατασκοπικές ταινίες Κατηγορία:Αμνησία σε ταινίες Κατηγορία:Ταινίες συσχετιζόμενες με ναρκωτικά Κατηγορία:Ταινίες που αφορούν την εκδίκηση Κατηγορία:Ταινίες βασισμένες σε κόμικς της Marvel Κατηγορία:Κωμικές ταινίες κατασκοπείας Κατηγορία:Ταινίες σίκουελ Κατηγορία:Ταινίες παραγωγής 20th Century Fox Κατηγορία:Αμερικανικές περιπετειώδεις ταινίες Κατηγορία:Βρετανικές περιπετειώδεις ταινίες Κατηγορία:Ταινίες γυρισμένες στην Ιταλία Κατηγορία:Ταινίες γυρισμένες στην Αγγλία Κατηγορία:Ταινίες με μουσική σύνθεση Χένρι Τζάκμαν Κατηγορία:Ταινίες της TSG Entertainment Κατηγορία:Ταινίες IMAX
Μαρία Ρόχο
Από το 1997 μέχρι το 2000 ήταν βουλευτής. Από την 1η Οκτωβρίου 2000, ήταν αρχηγός της επαρχίας Κογιοακάν στην Πόλη του Μεξικού μέχρι και της 4 Απριλίου 2003.
Την 1η Σεπτεμβρίου 2006 ανέλαβε καθήκοντα γερουσιαστή της Δημοκρατίας του Μεξικανικού Κογκρέσου. Διετέλεσε επίσης πρόεδρος της επιτροπής πολιτισμού.
Εξωτερικοί Σύνδεσμοι
Κατηγορία:Μεξικανοί πολιτικοί Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης
ΟΥΕΦΑ Σούπερ Καπ 2014
Το ΟΥΕΦΑ Σούπερ Καπ 2014 ήταν το 39ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2013-14, Ρεάλ Μαδρίτης και η νικήτρια του Γιουρόπα Λιγκ 2013–14, Σεβίλλη.
Η Ρεάλ Μαδρίτης αναδείχθηκε νικήτρια, νικώντας την Σεβίλλη με 2-0.
Στάδιο
thumb|Το Κάρντιφ Σίτι Στέιντιουμ Στις 30 Ιουνίου 2012 ανακοινώθηκε από την UEFA ότι το Κάρντιφ Σίτι Στέιντιουμ θα φιλοξενήσει το Σούπερ Καπ 2014. Ήταν το πρώτο Σούπερ Καπ που φιλοξένησε η Ουαλία. Εγκαινιάστηκε το 2009 και είναι έδρα της Κάρντιφ Σίτι.
Διαιτητές
Ο Άγγλος Μαρκ Κλάτενμπεργκ διορίστηκε από την UEFA να είναι ο διαιτητής του αγώνα, συνοδευόμενος από τους, επίσης Άγγλους, βοηθούς διαιτητές Σάιμον Μπεκ και Στιούαρτ Μπερτ, τέταρτο διαιτητή Ντάρεντ Ίνγκλαντ και τους πρόσθετους διαιτητές Μάικλ Όλιβερ και Άντονι Τέιλορ.
Ήταν η πρώτη φορά που οι διαιτητές χρησιμοποίησαν σπρέι αφρού σε επίσημο αγώνα της UEFA
Εξωτερικοί σύνδεσμοι
2014
Ποταμός Γιορκ (Βιρτζίνια)
μικρογραφία|Ο ποταμός Γιορκ σε αναπαράσταση του 1903 Ο Ποταμός Γιορκ (York River) είναι πλωτός ποταμόκολπος, μήκους περίπου 55 χιλιομέτρων (34 μίλια), στην ανατολική Βιρτζίνια των Ηνωμένων Πολιτειών της Αμερικής. Το πλάτος του εκτείνεται από 1,6 χιλιόμετρα (1 μίλι) στο σημείο όπου δημιουργείται έως 40 χιλιόμετρα (25 μίλια) κοντά στην εκβολή του στην δυτική πλευρά του Κόλπου του Τσέζαπικ. Η λεκάνη απορροής του περιλαμβάνει περιοχή που καλύπτει 17 κομητείες στην παράκτια πεδιάδα της Βιρτζίνια βόρεια και ανατολικά του Ρίτσμοντ.
Οι όχθες του κατοικούνταν από ιθαγενείς πληθυσμούς για χιλιάδες χρόνια. Το 2003 βρέθηκαν ίχνη για την πιθανή τοποθεσία του Γουερογουοκομόκ, μια από τις πρωτεύουσες που χρησιμοποιούσαν οι Παουχάταν πριν το 1609. Η τοποθεσία κατοικούνταν από το 1200 ΚΕ ως κύριος οικισμός. Έχοντας τεράστια σημασία στην μεταγενέστερη ιστορία των ΗΠΑ, ο ποταμός ήταν η τοποθεσία όπου δημιουργήθηκαν οι πρώτοι οικισμοί της Αποικίας της Βιρτζίνια. Ήταν επίσης ο χώρος πραγματοποίησης σημαντικών γεγονότων τόσο στον Πόλεμο της Αμερικανικής Επανάστασης όσο και στον Αμερικανικό Εμφύλιο Πόλεμο.
Περιγραφή
thumb|Η συμβολή των ποταμών Ματαπόνι και Παμάνκεϊ στο Γουέστ Πόιντ, το σημείο όπου δημιουργείται ο ποταμός Γιορκ
Ο ποταμός Γιορκ σχηματίζεται στο Γουέστ Πόιντ, περίπου 56 χιλιόμετρα (35 μίλια) ανατολικά του Ρίτσμοντ, στη συμβολή των ποταμών Ματαπόνι και Παμάνκεϊ. Εκβάλει στον κόλπο του Τσέζαπικ κινούμενος νοτιοανατολικά, σε απόσταση περίπου 8 χιλιομέτρων (5 μίλια) ανατολικά του Γιορκτάουν, το οποίο βρίσκεται νότια του.
Ιστορικά στοιχεία
Ο ποταμός Γιορκ ήταν προηγουμένως γνωστός ως Παμάνκεί από τους γηγενείς Αμερικανούς. Οι άποικοι του Λόχου της Βιρτζίνια κατά τον 17ο αιώνα τον ονόμασαν Τσαρλς. Στην βόρεια όχθη του, εκεί που πλέον βρίσκεται η κομητεία Γκλόστερ, ο επικεφαλής της Ομοσπονδίας των Παουχάταν, είχε κτίσει το Γουερογουοκομόκο, μια από τις δύο πρωτεύουσες της ύψιστης φυλαρχίας την περίοδο της επαφής με τους Ευρωπαίους πριν το 1609. Μεταξύ 2002 και 2003, αρχαιολογικές έρευνες ανέδειξαν μεγάλο αρχαίο οικισμό στις όχθες του ποταμού Γιορκ. Με τις ανασκαφές που έγιναν έκτοτε, οι ερευνητές κατέληξαν στο συμπέρασμα πως πρόκειται πιθανώς για την τοποθεσία του Γουερογουοκομόκο. Βρήκαν ίχνη ενός μεγάλου οικισμού που κατοικούνταν από το 1200 ΚΕ, με τα μεγάλα οικιστικά έργα να γίνονται το 1400 ΚΕ, πάνω από 200 χρόνια πριν από τον αποικισμό των Άγγλων. Το 2006 ο αρχαιολογικός χώρος του Γουερογουοκομόκο προστέθηκε στον Εθνικό Κατάλογο Ιστορικών Τοποθεσιών.
Το Εθνικό Πάρκο του Ποταμού Γιορκ βρίσκεται στη νότια όχθη του, βορειοδυτικά του Γιόρκταουν στην Κομητεία του Τζέιμς Σίτι. Επίσης στη νότια όχθη υπάρχουν μεγάλες στρατιωτικές εγκαταστάσεις, όπως το Στρατόπεδο Πήρι και ο Ναύσταθμος του Γιόρκταουν που ανήκουν στο Πολεμικό Ναυτικό των ΗΠΑ. Μεγάλες εκτάσεις προστατευόμενων βάλτων και δασών θεωρούνται οικολογικά σημαντικές για τα μεταναστευτικά υδρόβια πτηνά.
Εξωτερικοί σύνδεσμοι
Κατηγορία:Βιρτζίνια Κατηγορία:Ποταμοί των ΗΠΑ
Γλώσσα Μπέκτζε
Η γλώσσα του αρχαίου βασιλείου του Μπέκτζε (18 π.Χ. – 660 μ.Χ.), ενός από τα Τρία Βασίλεια της Κορέας, ήταν μια Κορεατική γλώσσα, που σχετίζονται με την γλώσσα κόγκουριο και την γλώσσα σίλλα.
Το Μπέκτζε ιδρύθηκε από μετανάστες από το Κογκουριό, και τεκμαίρεται ότι μιλούσαν την γλώσσα κόγκουριο, και αυτό τεκμαίρεται από τις πολλές βεβαιωμένες λέξεις που υποστηρίζουν αυτή την ιδέα, ωστόσο ακόμη και αν αυτό είναι σωστό, δεν είναι γνωστό ποια γλώσσα των αυτοχθόνων Σαμχάν (Χαν-Μπέκτζε) μιλούσαν, ή αν το βεβαιωμένο υλικό μπορεί να είναι ένα μείγμα των γλωσσών Κογκουριό και Σαμχάν. Η συνομοσπονδία Γκαγιά ιδρύθηκε από μια από τις φυλές Σαμχάν, έτσι είναι πιθανό ότι η παλιά γλώσσα Μπέκτζε σχετιζόταν με την γλώσσα Γκάγια με βάση τοπωνυμικά στοιχεία, και στη συνέχεια, η γλώσσα Μπουγιό-Μπέκτζε ίσως σχετιζόταν με τα Κορεατικά, και η Χαν-Μπέκτζε, παρά το όνομα, σχετιζόταν με τα Ιαπωνικά, τα Αυστρονησιακά ή και τα δύο.
Παραπομπές
Κατηγορία:Εξαφανισμένες γλώσσες της Ασίας Κατηγορία:Γλώσσες της Κορέας
Γεώργιος Βεργωτής
Ο Γεώργιος Βεργωτής (1893-1965) ήταν Έλληνας εφοπλιστής και ευεργέτης.
120 χτύποι το λεπτό
Το 120 χτύποι το λεπτό (πρωτότυπος τίτλος: 120 battements par minute) είναι γαλλική δραματική ταινία του 2017 σε σκηνοθεσία του Ρομπέν Καμπιγιό.
Γεώργιος Βεργωτής
Βιογραφία
Γεννήθηκε το 1893 στα Κουρκουμελάτα Κεφαλλονιάς. Ήταν το 5ο από τα 8 τέκνα των Ρόκου Βεργωτή και της Ευτυχίας Κορνέλλου. Διδάχθηκε τα πρώτα του γράμματα στην Κεφαλλονιά και στη συνέχεια σπούδασε στην Ροβέρτειο Σχολή της Κωνσταντινούπολης και την Εμπορική Σχολή της Χάλκης. Μετέβη στην Μασσαλία όπου σπούδασε στην εκεί Ναυτική Ακαδημία, και από το 1918 ασχολήθηκε με την ναυτιλιακή επιχείρηση του πατέρα του, "Vergottis Ltd". Ανέλαβε την διεύθυνση του γραφείου της εταιρείας στο Κάρντιφ από τον αδελφό του, και το 1921 αγόρασε μαζί με τους αδελφούς του 4 φορτηγά πλοία, τα οποία ωστόσο χάθηκαν κατά την διάρκεια του Β΄ Παγκοσμίου Πολέμου.
120 χτύποι το λεπτό
Πλοκή
Στις αρχές της δεκαετίας του '90 στο Παρίσι, η οργάνωση ACT UP, που ασχολείται με το HIV/AIDS, ασκεί κριτική στη γαλλική κυβέρνηση και στις φαρμακευτικές εταιρείες. Όταν μία φαρμακευτική εταιρεία γνωστοποιεί πως θα ανακοινώσει τα αποτελέσματα της έρευνάς της για το HIV/AIDS σε ένα χρόνο, η οργάνωση δραστηριοποιείται μέσω δημόσιων διαμαρτυριών και επιθέσεων στην εταιρεία. Οι δράσεις αυτές δεν αρέσουν σε όλα τα μέλη της οργάνωσης και υπάρχουν εσωτερικές διαφωνίες. Επιπλέον, στην οργάνωση συζητούν τι πρέπει να κάνουν για ένα πιο αποτελεσματικό φεστιβάλ υπερηφάνειας. Παράλληλα, ο Νατάν, νέο μέλος της οργάνωσης, γνωρίζει και συνάπτει σχέση με τον Σεν, ένα παλιό μέλος.
Στην πορεία, η υγεία του Ζερεμί, ενός μελους της ACT UP, επιδεινώνεται και λίγο μετά πεθαίνει. Μετά τον θάνατό του, η ομάδα κατεβαίνει στον δρόμο και θρηνεί δημόσια. Επίσης, όσο προχωρά η σχέση του Σεν με τον Νατάν, χειροτερεύει και η κατάσταση του Σεν. Όταν βγαίνει από το νοσοκομείο, πηγαίνει στο σπίτι του Νατάν και μαζί έρχεται και η μητέρα του Σεν. Ο Νατάν του κάνει ευθανασία και μετά καταφθάνουν στο σπίτι τα μέλη της οργάνωσης. Την επόμενη μέρα, ο Νατάν ζητά από τον Τιμπό να περάσουν τη νύχτα μαζί. Τα μέλη της ομάδας εισβάλουν σε ένα συνέδρειο ιατρικής και πετούν τις στάχτες του Σεν, κατόπιν παράκλησής του.
Γεώργιος Βεργωτής
Βιογραφία
Πέθανε από καρδιακή προσβολή στις 27 Αυγούστου 1965 στο Λονδίνο, σε ηλικία 72 ετών, ενώ ανέβαινε τις σκάλες του αεροσκάφους για να επιστρέψει στην Κεφαλλονιά. Τάφηκε στο χωριό που γεννήθηκε, τα Κουρκουμελάτα.
120 χτύποι το λεπτό
Βραβεία/Διακρίσεις
Η ταινία κέρδισε το Μέγα Βραβείο, το FIPRESCI και τον Queer Φοίνικα στο φεστιβάλ των Καννών.
Στα Βραβεία Σεζάρ κέρδισε έξι βραβεία: καλύτερης ταινίας, πρωτότυπου σεναρίου, Β' Ανδρικού Ρόλου (Αντουάν Ρεινάρτζ), ανερχόμενου ηθοποιού (Ναουέλ Περέζ Μπισκαγιάρ), πρωτότυπης μουσικής και μοντάζ, ενώ ήταν υποψήφια για άλλα επτά: σκηνοθέτη, Β' Γυναικείου Ρόλου (Αντέλ Ενέλ), ανερχόμενου ηθοποιού (Αρνό Βαλουά), ήχου, φωτογραφίας, σχεδιασμού κοστουμιών και σχεδιασμού παραγωγής.
Γεώργιος Βεργωτής
Φιλανθρωπίες και διακρίσεις
Προς τιμήν του υπάρχει ένας ανδριάντας στο Πνευματικό Κέντρο των Κουρκουμελάτων από όπου και κατάγεται, ο οποίος παρουσιάστηκε στο κοινό τον Οκτώβριο του 2019 και δημιουργήθηκε από τον Γεώργιο Ρούσση. Το φιλανθρωπικό του έργο όμως συνεχίζεται από την οικογένεια του, μέσω του ιδρύματος Μαρής και Γεωργίου Βεργωτή.
Εξωτερικοί σύνδεσμοι
Κατηγορία:Έλληνες εφοπλιστές Κατηγορία:Έλληνες ευεργέτες
120 χτύποι το λεπτό
Βραβεία/Διακρίσεις
Στα Βραβεία Ευρωπαϊκού Κινηματογράφου κέρδισε στην κατηγορία καλύτερου μοντάζ και ήταν υποψήφια σε άλλες δύο: καλύτερης ταινίας και καλύτερου ηθοποιού (Ναουέλ Περέζ Μπισκαγιάρ).
Ήταν υποψήφια για το Βραβείο Satellite Καλύτερης Ξενόγλωσσης Ταινίας και για το Βραβείο Lux. Ήταν η πρόταση της Γαλλίας για την καλύτερη ξενόγλωσση ταινία στα 90ά βραβεία Όσκαρ.
Παραπομπές
Κατηγορία:Ταινίες του 2017 Κατηγορία:Γαλλόφωνες ταινίες Κατηγορία:Γαλλικές δραματικές ταινίες Κατηγορία:Γαλλικές ταινίες συσχετιζόμενες με ΛΟΑΤ Κατηγορία:Ταινίες σχετικά με ακτιβιστές Κατηγορία:Ταινίες τοποθετημένες στο Παρίσι
Αυτοκινητόδρομος 621 (Ελλάδα)
Ο Αυτοκινητόδρομος 621 (Α621) είναι κάθετος άξονας της Αττικής Οδού. Ξεκινάει από τη Λεωφόρο Δουκίσσης Πλακεντίας και καταλήγει στην Αγία Παρασκευή στη διασταύρωση με την Περιφερειακή Υμηττού. Έχει μήκος 2,5 χιλιόμετρα και σε όλο το μήκος του έχει 2 λωρίδες ανα κατεύθυνση. Το έργο ξεκίνησε να κατασκευάζεται το 1997 και παραδόθηκε στην κυκλοφορία το 2003.
Φωτογραφίες
Κατηγορία:Αυτοκινητόδρομοι της Ελλάδας Κατηγορία:Αττική Οδός
Μπίμπι Άντερσον
Η Μπέριτ Ελίζαμπετ Άντερσον (Berit Elisabeth Andersson, 11 Νοεμβρίου 1935 – 14 Απριλίου 2019), γνωστή με το καλλιτεχνικό όνομα Μπίμπι Άντερσον (Bibi Andersson), ήταν Σουηδή ηθοποιός.
Βιογραφία
Κέρδισε το Βραβείο Γυναικείου ρόλου στο Φεστιβάλ των Καννών μαζί με τις συμπρωταγωνίστριές της για την ταινία Στο κατώφλι της ζωής. Για τον ρόλο της στην ταινία The Mistress κέρδισε την Αργυρή Άρκτο Α΄ Γυναικείου ρόλου στο Φεστιβάλ του Βερολίνου. Επίσης, για την ερμηνεία της στην Περσόνα προτάθηκε για το BAFTA Α΄ Γυναικείου ρόλου. Επιπλέον, έπαιξε στις ταινίες Το γράμμα του Κρεμλίνου, Η γιορτή της Μπαμπέτ και Κουιντέτο.
Εκτός από τον κινηματογράφο, η Άντερσον είχε πολλές συμμετοχές και στο θέατρο και είχε παίξει, μεταξύ άλλων, και στο Μπρόντγουεϊ.
Απεβίωσε στις 14 Απριλίου 2019 σε ηλικία 83 ετών.
Παραπομπές
Κατηγορία:Σουηδές ηθοποιοί κινηματογράφου Κατηγορία:Σουηδές ηθοποιοί θεάτρου Κατηγορία:Σουηδές ηθοποιοί τηλεόρασης
Έντουαρντ Τιτς
Ο Έντουαρντ Τιτς (αγγλικά: Edward Teach ή Edward Thatch, 1680 - 22 Νοεμβρίου 1718), επίσης γνωστός ως Μαυρογένης, ήταν διαβόητος Άγγλος πειρατής που επιχειρούσε στις Δυτικές Ινδίες και την ανατολική ακτή των βρετανικών αποικιών στη Βόρεια Αμερική. Αν και λίγα είναι γνωστά για τα πρώτα χρόνια της ζωής του, πιθανότατα γεννήθηκε στο Μπρίστολ της Αγγλίας. Πρόσφατες γενεαλογικές έρευνες δείχνουν ότι η οικογένειά του μετακόμισε στην Τζαμάικα όπου ο Έντουαρντ Τιτς αναφέρεται ως ναυτικός του Βασιλικού Ναυτικού το 1706. Μπορεί να ήταν ναυτικός σε κουρσάρικα πλοία πριν εγκατασταθεί στις Μπαχάμες, στο νησί Νιου Πρόβιντενς. Έγινε διοικητής σ' ένα πλοίο που κατέλαβε και συμμετείχε σε πολυάριθμες πειρατικές πράξεις.
Η ζωή του
Ο Μαυρογένης είναι ένας από τους διασημότερους, αν όχι ο διασημότερος, πειρατής. Ο Έντουαρντ Τιτς (όπως ήταν το πραγματικό όνομα του πειρατή Μαυρογένη) γεννήθηκε στο Μπρίστολ της Αγγλίας το 1680. Βρέθηκε στη θάλασσα από νεαρή ακόμη ηλικία και άρχισε τη δράση του ήδη από την περίοδο του Πολέμου της Ισπανικής Διαδοχής στις αρχές του 18ου αιώνα. Τελικά στράφηκε αποκλειστικά στην πειρατεία. Σύμφωνα με τα ιστορικά στοιχεία ήταν ιδιαίτερα ικανός στη μάχη και πολύ τρομακτικός στην όψη. Με τα λαμπερά μάτια του που έδειχναν φιλοπόλεμη διάθεση, και τα μακριά, πυκνά και σγουρά γένια του, ήταν φοβερός μόνο που τον αντίκρυζε κανείς. Ο Έντουαρντ Τιτς μετατράπηκε σε φόβο και τρόμο των θαλασσών της Καραϊβικής.
Ο διαβόητος βρετανός κουρσάρος της Καραϊβικής τρομοκράτησε τα νερά του 18ου αιώνα συμβάλλοντας κι αυτός με τη σειρά του στη γέννηση της λεγόμενης Χρυσής Εποχής της πειρατείας. Ο Έντουαρντ Τιτς με το κατάμαυρο μούσι λεηλατούσε τους εμπορικούς δρόμους των αμερικανικών αποικιών και παρά το γεγονός ότι η δική του βασιλεία του τρόμου κράτησε μόλις δύο χρόνια (1716-1718), η σύντομη περίοδος ήταν προφανώς αρκετή να τον στέψει βασιλιά των πειρατών. Λεηλάτησε εκατοντάδες εμπορικά πλοία φορτωμένα με χρυσό, ασήμι και άλλους θησαυρούς.
Ύστερα από επιτυχημένες επιχειρήσεις στο ισπανικό Μαίην, ο κουρσάρος αυτός τράβηξε κατά τις βόρειες ακτές. Χωρίς φασαρίες, απέκλεισε το λιμάνι Τσάρλεστον και λεηλάτησε τα πλοία που ήθελε. Όπως ο Χένρι Μόργκαν, έτσι και ο Μαυρογένης, εξαπατούσε τους άντρες του, παρουσιάζοντας κατά τη διανομή λιγότερα λάφυρα. Αλλά την περιουσία που απέκτησε δεν την χάρηκε για πολύ καιρό. Ακόμα και η φιλία του με μερικά σημαίνοντα πρόσωπα των αποικιών δεν κατόρθωσε να σώσει τον πειρατή. Στις 22 Νοεμβρίου του 1718, στο νησί Οκρακόουκ, ανοιχτά των ακτών της Βόρειας Καρολίνας, ο Μαυρογένης σκοτώθηκε σε μία αιματηρή συμπλοκή πάνω στο πλοίο του από τον τολμηρό νεαρό Άγγλο υποπλοίαρχο Ρόμπερτ Μέιναρντ, που προσφέρθηκε αυθόρμητα να σταματήσει τα εγκλήματά του. Είτε, όπως το θέλει ο μύθος, παλεύοντας μέχρι την ύστατη στιγμή με το σώμα γεμάτο σφαίρες από τα μουσκέτα, ώσπου έπεσε στο κατάστρωμα νεκρός είτε όπως άλλες πληροφορίες αυτοπτών λένε, χάνοντας μονομιάς το κεφάλι από ένα καίριο χτύπημα σπαθιού, ο πειρατής πέθανε παίρνοντας μαζί του το μυστικό του κρυμμένου θησαυρού του. Οι αντίπαλοί του, Αμερικανοί ναυτικοί κυρίως, κάρφωσαν το κρανίο του στην πλώρη του πλοίου στη διάρκεια της επιστροφής πίσω στη Βιρτζίνια.
Το πειρατικό του πλοίο Η εκδίκηση της βασίλισσας Άννας εντοπίστηκε το 1997 ανοιχτά των ακτών της Βόρειας Καρολίνα και από τότε περίπου 250.000 αντικείμενα, από χρυσά νομίσματα και άλλα πολύτιμα είδη, μέχρι κανόνια, άγκυρες και τμήματα του κύτους ανελκύστηκαν, με σκοπό τη μελέτη και την έκθεσή τους. Το 2011, αρχαιολόγοι στις Ηνωμένες Πολιτείες Αμερικής προχώρησαν σε μια σημαντική ανακάλυψη, αφού βρήκαν και ανέσυραν από τον βυθό της θάλασσας ένα κανόνι ηλικίας 300 ετών από το πλοίο του Μαυρογένη. Το 2013, ανέσυραν μοναδικά ευρήματα, μεταξύ των οποίων και ένα βαρύτιμο σπαθί που πιθανότατα ανήκε στον ίδιο τον Μαυρογένη.
Το 2006, προβλήθηκε το τηλεοπτικό ντοκιμαντέρ Μαυρογένης - Ο Πειρατής Της Καραϊβικής σε σκηνοθεσία του Ρίτσαρντ Ντέιλ.
Παραπομπές
Κατηγορία:Άγγλοι πειρατές Κατηγορία:Ναυτική λαογραφία
Τυφώνας Μαρία
Ο τυφώνας Μαρία είναι ένας αποδυναμωμένος τροπικός κυκλώνας που έπληξε τη Δομινίκα ως τυφώνας κατηγορίας 5, το Πουέρτο Ρίκο ως τυφώνας κατηγορίας 4 και απειλεί τη Βόρεια Καρολίνα και τμήματα του Ατλαντικού Ωκεανού. Είναι ο δέκατος εντονότερος τυφώνας που έχει καταγραφεί στον Ατλαντικό και ο χειρότερος τυφώνας που έχει χτυπήσει το Πουέρτο Ρίκο από το 1928. Θεωρείται η δέκατη τρίτη καταιγίδα, ο έβδομος τυφώνας, ο τέταρτος μεγαλύτερος τυφώνας και ο δεύτερος τυφώνας κατηγορίας 5 που έχει καταγραφεί σε αυτήν την ασυνήθιστα δραστήρια σεζόν για το 2017 στον Ατλαντικό Ωκεανό. Ο τυφώνας Μαρία προκάλεσε καταστροφικές ζημιές κατά το ταξίδι του στη βορειοανατολική Καραϊβική. Ήταν ο τρίτος μεγαλύτερος τυφώνας στη σειρά που απείλησε τα Υπήνεμες Νήσους με άμεσο χτύπημα ή μεγάλες επιπτώσεις μέσα σε διάστημα δυο εβδομάδων, μετά τον τυφώνα Ίρμα που προκάλεσε καταστροφικές ζημιές εκεί και τον τυφώνα Χοσέ, τότε ήταν τυφώνας κατηγορίας 4, ο οποίος πέρασε υπερβολικά κοντά από τα νησιά αυτά λίγες μόνο μέρες αργότερα.
Κορύφωση της έντασης
Όταν ο τυφώνας Μαρία έφτασε στο ύψιστο σημείο έντασης στη Δομινίκα την επόμενη ημέρα, έγινε ο πρώτος τυφώνας κατηγορίας 5 που χτύπησε τη Δομινίκα και έκανε το 2017 το δεύτερο έτος (μετά το 2007) που παρουσίασε δυο τυφώνες οι οποίοι κατέληξαν στη στεριά με μια ένταση κατηγορίας 5. Μετά από μια μικρή αποδυνάμωση της έντασής του στην κατηγορία 4, ο τυφώνας Μαρία εντατικοποιήθηκε ξανά και πέτυχε μέγιστους ανέμους 280 km/h και ελάχιστη πίεση 908 mbar, γεγονός που τον έκανε τον δέκατο εντονότερο τυφώνα που έχει καταγραφεί στον Ατλαντικό Ωκεανό. Για το 2017 αυτή η πίεση ανέμων είναι η χαμηλότερη που έχει καταγραφεί μέχρι στιγμής παγκοσμίως. Επιτυγχάνοντας μια ένταση αιχμής, ένας κύκλος αποκατάστασης δημιούργησε την αποδυνάμωση του τυφώνα Μαρία σε έναν υψηλού επιπέδου τυφώνα κατηγορίας 4 με ανέμους 250 km/h προτού φτάσει στο Πουέρτο Ρίκο και κάνει αυτόν τον τυφώνα τον πιο ισχυρό στην περιοχή από τον τυφώνα Φελίπε το 1928 καθώς και τον εντονότερο τυφώνα (από την άποψη της πίεσης) που χτύπησε μια περιοχή στην καταγεγραμμένη ιστορία των τυφώνων και ο εντονότερος τυφώνας που χτύπησε στεριά οπουδήποτε μέσα στις Ηνωμένες Πολιτείες από τον τυφώνα Καμίγ το 1969.
Απολογισμός
Από τις 25 Σεπτεμβρίου 2017, ο τυφώνας Μαρία έχει προκαλέσει τουλάχιστον 59 θανάτους: 27 στη Δομινίκα, 2 στη Δομινικανή Δημοκρατία, 2 στη Γουαδελούπη, 3 στην Αϊτή, 24 στο Πουέρτο Ρίκο και 1 στις Παρθένες Νήσους των Ηνωμένων Πολιτειών. Οι πρώτες ενδείξεις προβάλλουν καταστροφικές ζημιές στη Δομινίκα, η οποία υπέστη ένα γενικό μπλακ-άουτ στην επικοινωνία. Τα νησιά της Γουαδελούπης και της Μαρτινίκας υπέστησαν επίσης εκτεταμένες πλημμύρες, κατεστροφές στεγών και ξερίζωμα δέντρων. Το Πουέρτο Ρίκο έμεινε χωρίς ηλεκτρικό καθώς το ηλεκτρικό του δίκτυο καταστράφηκε ολοκληρωτικά.
Παραπομπές
Κατηγορία:Τυφώνες του Ατλαντικού
Όγκνιεν Βράνιες
Ο Όγκνιεν Βράνιες (βοσνιακά: Ognjen Vranješ, 24 Οκτωβρίου 1989) είναι Βόσνιος ποδοσφαιριστής, που αγωνίζεται ως κεντρικός αμυντικός για την Χαταϊσπόρ.
Καριέρα
Μεταξύ άλλων, έχει αγωνιστεί σε ομάδες όπως ο Ερυθρός Αστέρας Βελιγραδίου, η Κρασνοντάρ, η ΑΕΚ και η Σπόρτινγκ Χιχόν. Επίσης, έχει αγωνιστεί και με την Εθνική Βοσνίας και Ερζεγοβίνης U21, καθώς και με την Εθνική Ανδρών, με την οποία έχει συμμετάσχει και στο Μουντιάλ του 2014. Από τον Ιούλιο του 2022, αγωνίζεται στην Χαταϊσπόρ.
Εξωτερικοί σύνδεσμοι
Κατηγορία:Σερβοβόσνιοι Κατηγορία:Βόσνιοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Βοσνίας και Ερζεγοβίνης Κ21 Κατηγορία:Ποδοσφαιριστές Εθνικής Βοσνίας και Ερζεγοβίνης Κατηγορία:Ποδοσφαιριστές Μπόρατς Μπάνια Λούκα Κατηγορία:Ποδοσφαιριστές Ερυθρού Αστέρα Κατηγορία:Ποδοσφαιριστές Νάπρεντακ Κρούσεβατς Κατηγορία:Ποδοσφαιριστές ΦΚ Κρασνοντάρ Κατηγορία:Ποδοσφαιριστές ΦΚ Σερίφ Τιράσπολ Κατηγορία:Ποδοσφαιριστές Αλάνια Βλαντικαφκάς Κατηγορία:Ποδοσφαιριστές Ελάζιγκσπορ Κατηγορία:Ποδοσφαιριστές ΦΚ Τομ Τομσκ Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σουπερλίγκα Σερβίας Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές ΡΣΚ Άντερλεχτ Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Πρέμιερ Λιγκ Βοσνίας και Ερζεγοβίνης Κατηγορία:Ποδοσφαιριστές Πρωταθλήματος Μολδαβίας Κατηγορία:Ξένοι ποδοσφαιριστές στην Τουρκία Κατηγορία:Ξένοι ποδοσφαιριστές στο Βέλγιο Κατηγορία:Ποδοσφαιριστές Χαταϊσπόρ
Θειοκυανικά
Θειοκυανικό ή (Thiocyanate ή rhodanide) είναι το ανιόν [SCN]−. Είναι η συζυγής βάση του θειοκυανικού οξέος. Στα συνηθισμένα παράγωγα περιλαμβάνονται τα άχρωμα άλατα θειοκυανικού καλίου και θειοκυανικού νατρίου. Οι οργανικές ενώσεις που περιέχουν τη χαρακτηριστική ομάδα SCN λέγονται επίσης θειοκυανικά. Ο θειοκυανικός υδράργυρος(ΙΙ) χρησιμοποιόταν παλιότερα στα πυροτεχνικά.
Οργανικά θειοκυανικά
Οργανικά παράγωγα και παράγωγα μετάλλων μετάπτωσης του θειοκυανικού ιόντος μπορούν να υπάρχουν ως "ισομερή σύνδεσης". Στα θειοκυανικά, η οργανική ομάδα (ή το μεταλλικό ιόν) συνδέονται με το θείο: Το R−S−C≡N έχει έναν απλό δεσμό S–C και έναν τριπλό δεσμό C≡N. Στα ισοθειοκυανικά, ο υποκαταστάτης συνδέεται με το άζωτο: Το R−N=C=S έχει έναν διπλό δεσμό S=C και έναν διπλό δεσμό C=N:
Τα οργανικά θειοκυανικά είναι πολύτιμες δομικές μονάδες στην οργανική χημεία και επιτρέπουν την αποτελεσματική πρόσβαση διαφόρων χαρακτηριστικών ομάδων και ικριωμάτων που περιέχουν θείο.
Σύνθεση
Υπάρχουν πολλοί οδοί σύνθεσης, η πιο βασική είναι η αντίδραση μεταξύ αλκυλαλογονιδίων και θειοκυανικών αλκάλεων σε υδατικά μέσα. Τα οργανικά θειοκυανικά υδρολύονται σε θειοκαρβαμιδικά στη θειοκαρβαμιδική σύνθεση Ριμσνάιντερ (Riemschneider).
Βιοχημεία των θειοκυανικών στην ιατρική
Τα θειοκυανικά είναι σημαντικά τμήματα στη βιοσύνθεση του υποθειοκυανίτη (hypothiocyanite) από γαλακτοϋπεροξειδάση (lactoperoxidase). Συνεπώς η πλήρης απουσία των θειοκυανικών or reduced thiocyanate στο ανθρώπινο σώμα, (π.χ., στην κυστική ίνωση) είναι επιβλαβής στο ανθρώπινο αμυντικό σύστημα.
Τα θειοκυανικά είναι δυνητικός ανταγωνιστικός αναχαιτιστής του θυροειδή συμμεταφορέα ιωδιούχου νατρίου (sodium-iodide symporter). Το ιώδιο είναι βασικό συστατικό της θυροξίνης. Επειδή τα θειοκυανικά μειώνουν τη μεταφορά ιωδιδίου στο θυρεοειδές θυλακικό κύτταρο (thyroid follicular cell), αυξάνουν την ποσότητα της παραγόμενης θυροξίνης από τον θυρεοειδή αδένα. Ως τέτοια, τα τρόφιμα που περιέχουν θειοκυανικά καλύτερα να αποφεύγονται ασθενείς με υποθυρεοειδισμός.
Στις αρχές του 20ου αιώνα, τα θειοκυανικά χρησιμοποιήθηκαν στη θεραπεία της αρτηριακής υπέρτασης, αλλά δεν χρησιμοποιούνται πια λόγω της συνυπάρχουσας τοξικότητας. Το νιτροπρωσσικό νάτριο, ένας μεταβολίτης του οποίου είναι το θειοκυανικό, εξακολουθεί να χρησιμοποιείται όμως στη θεραπεία επείγουσας υπέρτασης. Η ροδανάση καταλύει την αντίδραση του νιτροπρωσσικού νατρίου με θειοθειικά για σχηματισμό του θειοκυανικού μεταβολίτη.
Χημεία συμπλόκων
Το θειοκυανικό μοιράζεται το αρνητικό του φορτίο περίπου εξίσου μεταξύ του θείου και του αζώτου. Ως αποτέλεσμα, το θειοκυανικό μπορεί να δράσει ως πυρηνόφιλο είτε στο θείο, είτε στο άζωτο — είναι αμφισχιδής υποκαταστάτης. Το [SCN]− μπορεί επίσης να γεφυρώσει δύο (M−SCN−M) ή ακόμα και τρία μέταλλα (>SCN− ή −SCN<). Πειραματικά στοιχεία οδηγούν στο γενικό συμπέρασμα ότι τα ισχυρά οξέα των μετάλλων κλάσης Α κατά τη θεωρία HSAB τείνουν να σχηματίσουν θειοκυανικά σύμπλοκα με δεσμό N, ενώ τα ασθενή οξέα μετάλλων κλάσης Β τείνουν να σχηματίσουν θειοκυανικά σύμπλοκα με δεσμούς S. Άλλοι παράγοντες, π.χ. κινητικοί και διαλυτότητα, εμπλέκονται κάποιες φορές και μπορεί να εμφανιστεί ισομερισμός σύνδεσης, παραδείγματος χάρη [Co(NH3)5(NCS)]Cl2 και [Co(NH3)5(SCN)]Cl2.
Έλεγχος για σίδηρο(III) και κοβάλτιο(II)
Εάν προστεθεί [SCN]− σε διάλυμα που περιέχει ιόντα σιδήρου (ΙΙΙ) (Fe3+), σχηματίζεται αιματέρυθρο διάλυμα λόγω του σχηματισμού [Fe(SCN)(H2O)5]2+].
Παρομοίως, το Co2+ δίνει ένα γαλάζιο σύμπλοκο με θειοκυανικό. Και το σύμπλοκο του σιδήρου και το σύμπλοκο του κοβαλτίου μπορούν να εξαχθούν σε οργανικούς διαλύτες όπως διαιθυλαιθέρα ή αμυλική αλκοόλη. Αυτό επιτρέπει τον προσδιορισμό αυτών των ιόντων ακόμα και σε ισχυρά έγχρωμα διαλύματα. Ο προσδιορισμός του Co(II) παρουσία του Fe(III) είναι δυνατός με προσθήκη KF στο διάλυμα, που σχηματίζει άχρωμα, πολύ σταθερά σύμπλοκα με Fe(III), που δεν αντιδρούν πια με SCN−.
Τα φωσφολιπίδια ή κάποια απορρυπαντικά βοηθούν στη μεταφορά του [Fe(SCN)(H2O)5]2+] σε χλωριούχους διαλύτες όπως χλωροφόρμιο και μπορούν να προσδιοριστούν κατά αυτόν τον τρόπο.
Παραπομπές
<References/>
Κατηγορία:Χαρακτηριστικές ομάδες
Lemonade (Μπιγιονσέ)
Lemonade (ελλ. Λεμονάδα) ονομάζεται ο έκτος δίσκος της αμερικανίδας τραγουδίστριας Μπιγιονσέ, που κυκλοφόρησε στις 23 Απριλίου 2016 από την Parkwood Entertainment και την Columbia Records.
Αποτελεί το δεύτερο οπτικό άλμπουμ της τραγουδίστριας, μετά το ομώνυμο άλμπουμ της το 2013, και ένα concept άλμπουμ. Αν και στο προηγούμενο άλμπουμ κάθε κομμάτι συνοδευόταν από ένα αντίστοιχο βιντεοκλίπ, το Lemonade κυκλοφόρησε παράλληλα με μία ταινία διάρκειας μίας ώρας που προβλήθηκε στο HBO. Πρόκειται κυρίως για ένα άλμπουμ σύγχρονης R&B, στο Lemonade περιλαμβάνεται ωστόσο ποικιλία μουσικών ειδών συμπεριλαμβανομένων των ποπ, μπλουζ, ροκ, χιπ χοπ, σόουλ, φανκ, κάντρι, γκόσπελ, και τραπ. Περιλαμβάνονται επίσης συνεργασίες με τους James Blake, Κέντρικ Λαμάρ, Weeknd, και Jack White. Το άλμπουμ περιέχει δείγματα από ορισμένα τραγούδια χιπ-χοπ και ροκ.
Το άλμπουμ έγινε διαθέσιμο για streaming σε απευθείας σύνδεση στις 23 Απριλίου μέσω της υπηρεσίας Tidal, της οποίας ιδιοκτήτης είναι ο άντρας της, Jay Z, και διατέθηκε προς πώληση μέσω της υπηρεσίας την επόμενη μέρα. Αργότερα διατέθηκε προς πώληση στις υπηρεσίες Amazon και το iTunes Store στις 25 Απριλίου, και στα δισκοπωλεία στις 6 Μαΐου. Το άλμπουμ έλαβε εξαιρετικές κριτικές, και αναγνωρίστηκε ως η πιο τολμηρή και προσεγμένη δουλειά της τραγουδίστριας μέχρι σήμερα. Το άλμπουμ έκανε το ντεμπούτο του στην πρώτη θέση του Billboard 200, φτάνοντας τα 653.000 αντίτυπα την πρώτη εβδομάδα των πωλήσεων, σημειώνοντας έτσι το υψηλότερο ντεμπούτο που έχει καταγραφεί για την τραγουδίστρια στις Ηνωμένες Πολιτείες της Αμερικής. Από το άλμπουμ έχουν εξαχθεί από τέσσερα σινγκλ: Formation, Sorry, Hold Up και Freedom. Κατά τον Απρίλιο του 2016, η Μπιγιονσέ, ξεκίνησε παγκόσμια περιοδεία για την προώθηση του άλμπουμ.
Ο δίσκος
Ο τίτλος του άλμπουμ είναι εμπνευσμένος από την γιαγιά της Μπιγιονσέ, Άγκνεζ Ντέριον, καθώς και από την γιαγιά του συζύγου της, Jay-Z, τη Χάτι Μπιάνκο. Στο τέλος του τραγουδιού Freedom, ακούμε μια ηχογράφηση της Μπιάνκο από τα ενεννηκοστά της γενέθλια, το Δεκέμβριο του 2015. Κατά τη διάρκεια της ομιλίας της, η Χάτι λέει, "Είχα σκαμπανεβάσματα, αλλά πάντα έβρισκα την εσωτερική δύναμη για να μου ανεβάσω το ηθικό. Μου είχαν προσφέρει λεμόνια, αλλά έφτιαξα λεμονάδα."
Η ταινία
Το άλμπουμ συνοδεύεται από την ομώνυμη ταινία μικρού μήκους διάρκειας 60 λεπτών, η οποία μεταδόθηκε από το HBO στις 23 Απριλίου 2016 και συγκέντρωσε πάνω από 787.000 θεατές. Η ταινία χωρίζεται σε έντεκα κεφάλαια που ονομάζονται: Διαίσθηση, Άρνηση, Θυμός, Απάθεια, Κενότητα, Ευθύνη, Αλλαγή, Συγχώρεση, Ανάσταση, Ελπίδα και Λύτρωση. Η ταινία χρησιμοποιεί ποίηση και πεζογραφία, από τον εκπατρισμένο σομαλό ποιητή Warsan Shire. Τα ποιήματα που προσαρμόστηκαν ήταν τα The Unbearable Weight of Staying, Dear Moon, How to Wear Your Mother's Lipstick, Nail Technician as Palm Reader και For Women Who Are Difficult to Love. Η ταινία περιλαμβάνει εμφανίσεις των Ibeyi, Laolu Senbanjo, Amandla Stenberg, Κουβενζανέ Γουόλις, Chloe x Halle, Zendaya, και Serena Williams. Το άλμπουμ υποστηρίζει το κίνημα Black Lives Matter (μτφ. Οι έγχρωμες ζωές έχουν σημασία). Οι μητέρες των Τρέυβον Μάρτιν (Συμπρίνα Φάλτον), Μάικλ Μπράουν (Λέσλυ Μακφάντεν) και Έρικ Γκάρνερ (Γκουέν Καρ) εμφανίζονται σε ορισμένες από τις σκηνές δείχνοντας τις φωτογραφίες των παιδιών τους που πέθαναν. Η ταινία έχει λάβει τέσσερις υποψηφιότητες στα Primetime Emmy Awards.
Το Lemonade έχει λάβει μεγάλη αναγνώριση από επαγγελματίες κριτικούς. Το AllMusic σημειώνει, "Oι στιγμές κάθαρσης και οδύνης αποτυπώνονται σ' αυτό το άλμπουμ με έναν τρόπο, με τον οποίο μπορούν να εκφραστούν λίγοι σύγχρονοι καλλιτέχνες πέρα από τη Μπιγιονσέ". Ο Γκρεγκ Tέιτ του Spin έγραψε ότι το άλμπουμ "είναι άξιο να κάνει τη Μπιγιονσέ τον διάδοχο του Michael Jackson και του Prince" Σύμφωνα με το περιοδικό The Guardian, το Lemonade "υπόσχεται να γίνει επιτυχία", ενώ η Μπιγιονσέ είναι "γνήσια και μεγαλοπρεπής". Η Daily Telegraph, χαρακτηρίζει το άλμπουμ ως το καλύτερο της τραγουδίστριας και "αποδεικνύει ότι υπάρχει μια λεπτή γραμμή μεταξύ αγάπης και μίσους", ενώ οι New York Times επαίνεσαν την φωνή της τραγουδίστριας και το θάρρος της να μιλήσει για θέματα της επικαιρότητας, σημειώνοντας πως το άλμπουμ δεν υπακούει στους κανόνες του ραδιοφώνου ούτε μπορεί να χαρακτηριστεί από ένα μεμονωμένο τραγούδι.
Η Chicago Tribune υποστήριξε ότι η "καλλιτεχνική πρόοδος" στο άλμπουμ φαίνεται να είναι "μικρότερης σημασίας" σε σχέση με τις "ωμές προσωπικές πτυχές και τις διασκευές", οι οποίες εξωτερικεύτηκαν ως ένα ενιαίο κομμάτι "προσεκτικά σχεδιασμένο" * το περιοδικό θεώρησε επίσης σημαντικό το "ενωτικό όραμα" το οποίο είναι "ένα συνονθύλευμα όμορφα συσκευασμένο". Σύμφωνα με το BBC, η Μπιγιονσέ έχει πλέον γίνει καλλιτέχνιδα  άλμπουμ, με επιρροή που εκτείνεται πέρα από την έκθεση στο ραδιόφωνο.
Το Rolling Stone θεωρεί το Lemonade το καλύτερο άλμπουμ του 2016, βάζοντας το στην πρώτη θέση της λίστας του. Το New Musical Express, αντ' αυτού, το τοποθέτησε στην ενδέκατη θέση της λίστας με τα καλύτερα άλμπουμ της χρονιάς.
Αμφισβητήσεις
Κατά το μήνα Ιούνιο του 2016, ο σκηνοθέτης Μάθιου Φουλκς έχει κινηθεί δικαστικώς εναντίον της Μπιγιονσέ, της Sony, της Columbia και της Parkwood Entertainment για στοιχεία που αντιγράφηκαν από την ταινία μικρού μήκους, Palinoia, στο Lemonade. Η νομική δράση αναφέρεται πιο συγκεκριμένα στο τρέιλερ του HBO. Ο Φουλκς ισχυρίζεται ότι οι παραγωγοί και οι δημιουργοί του Lemonade γνώριζαν το έργο του και είχαν πρόσβαση στην ταινία Palinoia. Ο Φουλκς είπε ότι είχε στο παρελθόν έρθει σε επικοινωνία ώστε να έχει την ευκαιρία να σκηνοθετήσει ένα βίντεο για το συγκρότημα MS MR  και σκηνές του - μεταξύ των οποίων και η ταινία Palinoia - στάλθηκαν σε διάφορους ανθρώπους της δισκογραφικής, συμπεριλαμβανομένου του σκηνοθέτη που συχνά συνεργάζεται με την Μπιγιονσέ, Μπράιαν Γιάνς. Ο Φουλκς ισχυρίστηκε επίσης ότι κατά τον Ιούλιο του 2015, ο Γιάνς τον κάλεσε να παρουσιάσει μία επεξεργασία βίντεο της Columbia για πιθανή συνεργασία. Τα γυρίσματα του Lemonade ξεκίνησαν πέντε μήνες αργότερα. Η μήνυση στη συνέχεια απορρίφθηκε από τον ομοσπονδιακό δικαστή της Νέας Υόρκης Τζεντ Σ. Ράκοφ, να τάσσεται υπέρ των κατηγορουμένων.
Σημειώσεις
Κατηγορία:Άλμπουμ του 2016
Καστρί Γαύδου
μικρογραφία|[[Δήμος Γαύδου]] Το Καστρί είναι οικισμός της Περιφερειακής Ενότητας Χανίων, στην Περιφέρεια Κρήτης. Διοικητικά υπάγεται στο Δήμο Γαύδου.
Γενικές πληροφορίες
Το Καστρί Γαύδου βρίσκεται σε υψόμετρο 236 μέτρων, στο νησί Γαύδος, έχει πληθυσμό 36 κατοίκων, σύμφωνα με την Απογραφή του 2011 και είναι η έδρα του Δήμου Γαύδου.
Abdi İpekçi Arena
Εγκαταστάσεις
Η αρένα έχει χωρητικότητα 12.270 ατόμων. Διοργανώνει εθνικές και διεθνείς αθλητικές εκδηλώσεις όπως μπάσκετ, βόλεϊ, πάλη και βαρκάδα, συναυλίες και συνέδρια μεταξύ άλλων. Η εγκατάσταση περιλαμβάνει έναν οπτικό πίνακα με πολλαπλές όψεις, έξι μετρητές ηλεκτρονικών συστημάτων, τέσσερα ντουλάπια, δύο αίθουσες διαδικτύου, αίθουσα τύπου, δύο γραφεία πολλαπλών χρήσεων, VIP δωμάτια κλπ. Ο χώρος στάθμευσης του έχει χωρητικότητα 1.500 αυτοκινήτων.
Εξωτερικοί σύνδεσμοι
Κατηγορία:Κτίρια και κατασκευές στην Κωνσταντινούπολη
Neoplan Tourliner
Ιστορικό
To 2017, το Tourliner πήρε το βραβείο iF Design, για το σχεδιασμό του.
Χαρακτηριστικά
Το Tourliner έχει δύο εκδόσεις κινητήρων. Στον μικρό κινητήρα η ισχύς είναι 309 kW, οι ίπποι 420 και η μέγιστη ροπή στρέψης είναι 2.100. Σε αυτή την έκδοση το κιβώτιο ταχυτήτων είναι χειροκίνητο και έχει 6 ταχύτητες. Στην έκδοση με το μεγάλο κινητήρα η ισχύς είναι 338 kW, οι ίπποι 460 και η μέγιστη ροπή στρέψης είναι 2.300. Επίσης, σε αυτή την έκδοση το κιβώτιο ταχυτήτων είναι αυτόματο και έχει 12 ταχύτητες.
Και στις δύο εκδόσεις, το λεωφορείο διαθέτει ABS, ASR, EBS, ESP, ACC και LGS.
Από το 2014, ο κινητήρας του Tourliner είναι σύμφωνος με τις προδιαγραφές του Euro 6.
Πηγές
Κατηγορία:Μοντέλα της Neoplan Κατηγορία:Λεωφορείο
Οικογένεια Μπαρζανί
Η οικογένεια Μπαρζανί είναι μια εξέχουσα πολιτική οικογένεια του Ιρακινού Κουρδιστάν. δεξιά|μικρογραφία|[[Σημαία του Κουρδιστάν]] Τα μέλη της οικογένειας είναι επίσης αρχηγοί του Δημοκρατικού Κόμματος του Κουρδιστάν.
Δείτε επίσης
Κατηγορία:Κούρδοι
Ιγνάτιος Κοζαδίνος
Βιογραφία
Ο Ιάκωβος Κοζαδίνος γεννήθηκε το 1716 στην Κύθνο, η οποία τότε ονομαζόταν Θερμιά, και ήταν γόνος της γνωστής κι ευσεβούς οικογενείας των Κοζαδίνων (Γοζαδίνων), οποίοι μετανάστευσαν στην Κύθνο τον 12ο αι. Το 1613 οι πρόγονοι του Ιγνατίου έχτισαν την εκκλησία του Αγίου Σάββα στην Κύθνο, στην οποία έλαβε το Βάπτισμα και η οποία λειτουργεί μέχρι και σήμερα. Νέος μετέβη στο Άγιον Όρος και εκάρη μοναχός στην Ιερα Μονή Βατοπεδίου και έλαβε το όνομα Ιγνάτιος. Το 1771 ο Πατριάρχης Κωνσταντινουπόλεως τον εξέλεξε Μητροπολίτη Γοτθίας και Καφά στην Κριμαία, όπου προσέφερε τις δυνάμεις του, για την πνευματική αναγέννηση των Ελλήνων και τη διατήρηση της εθνικής τους συνείδησης και της ορθόδοξης χριστιανικής πίστης. Το 1778, ανέλαβε το δύσκολο και μεγάλο έργο της εξόδου των Ορθοδόξων Ελλήνων από την Κριμαία, που ήταν υπό τον ζυγό των Τατάρων, στη χριστιανική γη της Αζοφικής, όπου εθεμελιώθη η περιώνυμη Μαριούπολη.
Πηγές
Κατηγορία:Άγιοι της Ορθόδοξης Εκκλησίας Κατηγορία:Έλληνες ιεράρχες Κατηγορία:Μαριούπολη
Αλβάνια
Τα Αλβάνια (Alvania) είναι γένος λεπτών θαλάσσιων σαλιγκαριών, θαλάσσιων μαλακίων γαστερόποδων ή μικρομοριακών μαλακίων στην οικογένεια Ρισσοΐδες (Rissoidae).
Αυτά τα θαλάσσια είδη μπορούν να βρεθούν σε όλο τον κόσμο, εκτός από τις περιοχές της Ανταρκτικής και τις πλησίον στην Ανταρκτική περιοχές.
Εξωτερικοί σύνδεσμοι
Κατηγορία:Γαστερόποδα
Απόλυτοι αριθμοί
Οι απόλυτοι αριθμοί ή απόλυτα αριθμητικά στην γλωσσολογία είναι επίθετα τα οποία χρησιμοποιούνται για την ολογράφως έκφραση των αριθμών καθώς και για τον ολογράφως προσδιορισμό ποσότητας. Διαφέρουν από τους τακτικούς αριθμούς οι οποίοι χρησιμοποιούνται για τους σκοπούς της ταξινόμησης ή προσδιορισμό τμήματος (πρώτο, τέταρτο, κτλ).
Περιγραφή
Οι απόλυτοι αριθμοί ανάλογα με την περίπτωση μπορούν να εκφραστούν σε αρσενικός γένος (ένας), θηλυκό (μια), ή ουδέτερο (ένα), σε ενικό (τρία) και πληθυντικό (τρεις). Παραλλαγή τους αποτελούν οι λέξεις που προσδιορίζουν ομαδοποιήσεις αριθμητικών συνόλων όπως μονάδες ή μονάδα, δυάδες ή δυάδα, τριάδες ή τριάδα κτλ. Η ουδέτερη ενική μορφή των αριθμών εκφράζει την καθιερωμένη ολογράφως έκφραση των αριθμών ως ουσιαστικό.
Εξωτερικοί σύνδεσμοι
Κατηγορία:Λεξικολογία Κατηγορία:Αριθμοί
Εξηνταδικό σύστημα αρίθμησης
Το εξηνταδικό σύστημα αρίθμησης αποτελεί μέθοδο η οποία χρησιμοποιεί το 60 ως την αριθμητική βάση των αριθμών. Χρησιμοποιήθηκε για πρώτη φορά από τους Σουμέριους την 3η χιλιετία π.Χ. εκφρασμένο στην σφηνοειδή γραφή, και μετέπειτα αναπτύχθηκε από τους Βαβυλώνιους με την μετατροπή του σε θεσιακό σύστημα. Εξακολουθεί να χρησιμοποιείται υπό τροποποιημένη μορφή στην σύγχρονη εποχή σε τομείς όπως την ώρα και τις υποδιαιρέσεις της κατά την μέτρηση του χρόνου, τριγωνομετρία, και γεωγραφικές συντεταγμένες.
Προέλευση
μικρογραφία|Οι [[Φάλαγγα (ανατομία)|φάλαγγες (οριζόντιες αρθρώσεις) των δαχτύλων χρησιμοποιούνται σε κάποιους πολιτισμούς για την μέτρηση έως το 12 με την χρήση του ενός χεριού]] Ιστορικά, οι πολιτισμοί των Σουμέριων και των Ακκάδιων κατά την 3η χιλιετία π.Χ. ήταν οι πρώτοι που χρησιμοποίησαν το εξηνταδικό σύστημα σε βασική μορφή για την αναπαράσταση ποσοτήτων. Όμως η μετατροπή του συστήματος σε πραγματικό θεσιακό σύστημα (τάξεις μεγέθους, υποστήριξη κλασμάτων) έγινε μετέπειτα από τους Βαβυλώνιους (2η χιλιετία π.Χ.) οι οποίοι το χρησιμοποίησαν κατά την ανάπτυξη των βαβυλωνιακών μαθηματικών και των αστρονομικών παρατηρήσεων τους.
Σε κάποιες περιοχές της Ασίας χρησιμοποιείται η μέτρηση αριθμών με τα δάκτυλα του ενός χεριού έως τον αριθμό 12, με τον αντίχειρα να χρησιμοποιείται για να καταμετρήσει τις φάλαγγες των δαχτύλων (3 φάλαγγες/οριζόντιες αρθρώσεις ανά δάκτυλο εκτός του αντίχειρα, 3 * 4 = 12). Κάτι τέτοιο ενδεχομένως εξηγεί το πως προέκυψαν τα συστήματα αρίθμησης με βάση το 12 και το πολλαπλάσιο του, 60, πέρα από τα πιο συνήθη με βάση το 5, 10 ή 20. Στο εξηνταδικό σύστημα το ένα χέρι μετρά επανειλημμένα έως το 12, ενώ τα δάχτυλα του άλλου χεριού κρατούν τον αριθμό των επαναλήψεων (12 * 5 = 60).
Γενικά
Το κύριο πλεονέκτημα του εξηνταδικού συστήματος βρίσκεται στον υπολογισμό κλασμάτων, καθώς ο αριθμός 60 αποτελεί εξαιρετικά υψηλά σύνθετο αριθμό, διαθέτοντας δώδεκα παράγοντες (1, 2, 3, 4, 5, 6, 10, 12, 15, 20, 30, και 60) εκ των οποίων οι τρεις (2, 3, 5) είναι πρώτοι αριθμοί. Λόγω της διαθεσιμότητας πολλών παραγόντων είναι εύκολη η κατάτμηση του αριθμού σε μικρότερες υποομάδες. Το 60 επίσης αποτελεί το ελάχιστο κοινό πολλαπλάσιο των πρώτων έξι αριθμών (1 έως 6). Στα αρχαία βαβυλωνιακά κείμενα χρησιμοποιείται πολύ συχνά για την παράθεση κλασμάτων αριθμών σε μαθηματικούς πίνακες.
Στην πράξη αυτό χρησιμοποιήθηκε από τους εμπόρους και τους αγοραστές για τον υπολογισμό ποσοτήτων αγαθών και δοσοληψιών σε διάφορες υποδιαιρέσεις κατά τις αγοραπωλησίες, και νομισματικές μονάδες όπως το αρχαίο σέκελ βασίζονταν στο εξηνταδικό σύστημα (1 σέκελ = 1/60 μανά). Η μονάδα αυτή αργότερα υιοθετήθηκε και από τους Έλληνες ως μνα, σε τροποποιημένη μορφή καθώς ως βάση ορίστηκε το 50 ώστε η μονάδα να είναι συμβατή με το δεκαδικό σύστημα (10 * 5 = 50).
Οι αναπαραστάσεις των αριθμών διέφεραν ανάλογα με την χρήση και υπήρχαν διάφορες παραλλαγές τους καθώς και συνδυασμοί των ψηφίων τους, ενώ μερικές δεν χρησιμοποιούνταν το μηδέν.
Βαβυλωνιακά μαθηματικά
Το εξηνταδικό σύστημα των Βαβυλωνίων δεν ήταν καθαρό εξηνταδικό σύστημα καθώς δεν διέθετε ξεχωριστό σύμβολο για το κάθε ένα από τα εξήντα ψηφία του, αλλά συνδυασμούς ψηφίων για την κάθε καταχώριση αριθμού στο θεσιακό σύστημα. Για τις πρώτες εννέα καταχωρήσεις χρησιμοποιούνταν τα βαβυλωνιακά ψηφία στην σφηνοειδή γραφή, ενώ για τις δεκάδες έως το πενήντα επίσης ξεχωριστά σύμβολα. Όλα τα υπόλοιπα ψηφία του αριθμητικού συστήματος αποτελούσαν συνδυασμούς των ψηφίων αυτών. Για τους μεγαλύτερους αριθμούς χρησιμοποιούνταν η ίδια λογική επανάληψης των ψηφίων, χωρίς να υπάρχουν πλέον νέα ψηφία.
Πριν την χρήση του μηδενός, η ερμηνεία των αριθμών εξαρτώταν ανά περίπτωση όπου εμφανίζονταν ο αριθμός, για παράδειγμα ο αριθμός 1 και ο αριθμός 60 (61ος αριθμός) αναγραφόταν με το ίδιο σύμβολο. Όταν αργότερα οι Βαβυλώνιοι άρχισαν να χρησιμοποιούν το μηδέν (ως), η ανάγνωση των αριθμών διευκολύνθηκε, ωστόσο το έκαναν ως πρόθεμα (υποδηλώνοντας ότι ακολουθεί δεκάδα, εκατοντάδα κτλ), και όχι ως τμήμα του ίδιου του αριθμού (στα δεξιά του αριθμού όπως 10, 2000 κτλ).
Ελληνικά κείμενα
Στην Πολιτεία του Πλάτωνα (4ος αιώνας π.Χ.) υπάρχει σχετική αλληγορία σχετικά με τον γάμο και τον αριθμό 604 = 12.960.000 και τους διαιρέτες του. Καθώς ο αριθμός αυτός αναπαριστάται με πολύ απλή μορφή στο εξηνταδικό σύστημα ως 1,0,0,0,0 (τριγωνομετρική μορφή) υπήρξε προσπάθεια από διάφορους μελετητές των βαβυλωνιακών μαθηματικών και της μουσικής θεωρίας έτσι ώστε να εξηγηθεί η σχέση της αναφοράς αυτής με το εξηνταδικό σύστημα.